stanford-oval/wikipedia huggingface dataset:
สแตน เก็ตส์

| Stan Getz |
| --- | --- |
ชื่อเกิด: Stanley Gayetsky
รู้จักในชื่อ: The Sound
เกิด: 2 กุมภาพันธ์ ค.ศ. 1927
ที่เกิด: ฟิลาเดลเฟีย สหรัฐอเมริกา
เสียชีวิต: 6 มิถุนายน ค.ศ. 1991(1991-06-06) (64 ปี)
แนวเพลง: แจ๊ซ คูลแจ๊ซ บอสซาโนวา
อาชีพ: นักดนตรี
เครื่องดนตรี: เทเนอร์แซกโซโฟน
ช่วงปี: ค.ศ. 1943 - 1991
สแตนลีย์ กาเยทสกี (Stanley Gayetsky) (2 กุมภาพันธ์ ค.ศ. 1927 - 6 มิถุนายน ค.ศ. 1991) หรือเรียกสั้นๆ ว่า Stan Getz นักเป่าเทเนอร์แซกโซโฟนชาวอเมริกัน เจ้าของฉายา The Sound
สแตนลีย์ มีเชื้อสายยูเครน-ยิว เกิดที่ฟิลาเดลเฟีย แต่ไปเติบโตที่นิวยอร์ก เริ่มเล่นแซกโซโฟนเมื่ออายุได้ 13 ปี และร่วมวงดนตรีของแจค ทีการ์เดน เมื่อปี 1943 เมื่ออายุ 16 ปี และได้ร่วมงานกับนักดนตรีอีกหลายคน เช่น เบนนี กู๊ดแมน สแตน เคนตัน จิมมี ดอร์ซีย์ วูดดี เฮอร์แมน นอกจากนี้ยังเคยร่วมงานกับ แนท คิง โคล และยังเคยบรรเลงร่วมกับ พระบาทสมเด็จพระปรมินทรมหาภูมิพลอดุลยเดช เมื่อครั้งเสด็จราชดำเนินเยือนนิวยอร์ก สหรัฐอเมริกา เมื่อ พ.ศ. 2503 (ค.ศ. 1960)
ในช่วงทศวรรษ 1950 แสตน เก็ตส์ มีชื่อเสียงในฐานะนักดนตรีแนวคูลแจ๊ซ  ในปี 1958 เขาย้ายไปอยู่ที่ โคเปนเฮเกน เดนมาร์ก เพื่อหลีเลี่ยงคดียาเสพติด  และเดินทางกลับสหรัฐอเมริกาในปี 1961
สแตน เก็ตส์ หันมาเล่นดนตรีแนวบอสซาโนวา โดยร่วมกับชาร์ลี เบิร์ดซึ่งเพิ่งเดินทางกลับจากบราซิล ออกอัลบั้ม Jazz Samba ในปี ค.ศ. 1963 มีเพลงเอกชื่อเพลง  Desafinado และ  Samba De Uma Nota Só (One Note Samba) จากผลงานเก่าของทอม โจบิม  เพลง Desafinado ได้รับรางวัลแกรมมี่ประจำปี 1963
สแตน เก็ตส์ มีผลงานร่วมกับ จาว กิลแบร์โตและแอสทรูด กิลแบร์โต ในอัลบั้ม Getz/Gilberto (1963) และ Getz/Gilberto #2 (1964) ได้รับรางวัลแกรมมี่ 2 รางวัล  เพลง The Girl from Ipanema  ได้รางวัลเพลงยอดเยี่ยม เหนือเพลง A Hard Day's Night ของเดอะ บีเทิลส์ ในปี 1963
สแตน เก็ตส์ มีผลงานร่วมกับนักดนตรีชั้นนำอีกหลายคน เช่น เวส มอนท์โกเมอร์รี โจ เฮนเดอร์สัน ชิค โคเรีย สแตนลีย์ คลาร์ค บิล อีแวนส์
ช่วงทศวรรษ 1980 เขาเริ่มเปลี่ยนไปเล่นดนตรีแนวทดลองอื่นๆ  ทั้งฟิวชันแจ๊ซ อีเล็กตริกแจ๊ซ อะคูสติกแจ๊ซ
ช่วงบั้นปลายชีวิต สแตน เก็ตส์ มีปัญหาติดยาเสพติด สุรา และมอร์ฟีน ถูกจับด้วยข้อหาพยายามปล้นร้านยา จนถูกส่งเข้าศูนย์กักกันเพื่อรักษาตัว  เขาเสียชีวิตเมื่อวันที่ 6 มิถุนายน ค.ศ. 1991 ที่มาลิบู แคลิฟอร์เนีย ด้วยโรคมะเร็งตับ
ผลงาน

West Coast Jazz (1955)
Hamp and Getz (1955)
The Steamer (1956)
For Musicians Only (1956)
Stan Getz And The Oscar Peterson Trio (1957)
At The Opera House (1957)
Getz Meets Mulligan In Hi-Fi (1957)
Focus (1961, remastered in 1997)
Jazz Samba (1962, remastered in 1997)
Stan Getz With Cal Tjader (1963)
Stan Getz And Luiz Bonfa Jazz Samba Encore! (1963)
Getz/Gilberto (1963) – Grammy Award
Getz/Gilberto #2 (1964)
Getz Au-Go-Go (1964)
Stan Getz & Bill Evans (1964)
Sweet Rain (1967)
Captain Marvel (1972)
The Best Of Two Worlds (1976)
The Peacocks (1977)
Another World (1978)
Pure Getz (1982)
Serenity (1991)
People Time (1991) – with Kenny Barron
You Gotta Pay The Band (1991) - with Abbey Lincoln
Yours and Mine: Live at the Glasgow International Jazz Festival 1989 (1996)
Bossas & Ballads- The Lost Sessions (2003) – recorded in 1989, but not issued until 2003
Selections from Getz/Gilberto 76 (2015) - recorded in 1976, but not issued until 2015
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Stan Getz
เว็บไซต์ทางการ
1986 Interview
Getz discography
ดิเอราส์ทัวร์

สำหรับภาพยนตร์คอนเสิร์ต ดูที่ เทย์เลอร์ สวิฟต์: ดิเอราส์ทัวร์
| --- | --- |
คอนเสิร์ตทัวร์โดยเทย์เลอร์ สวิฟต์
ใบปิดประชาสัมพันธ์
สถานที่ที่จัดทัวร์:  ยุโรป  ออสเตรเลีย  อเมริกาเหนือ  อเมริกาใต้  เอเชีย 
อัลบั้ม: สตูดิโออัลบั้มทั้งหมดของสวิฟต์
วันเริ่มต้นการแสดง: 17 มีนาคม ค.ศ. 2023 (2023-03-17)
วันสิ้นสุดการแสดง: 8 ธันวาคม ค.ศ. 2024 (2024-12-08)
จำนวนรอบแสดง: 149
วงเปิด:  พาร์อะมอร์  เกย์ล  บีบาดูบี  มูนา  กราซี อับรามส์  ฟีบี บริดเจอรส์  โอเวนน์  เกิร์ลอินเรด  ไฮม์  ซาบรินา คาร์เพนเทอร์  ลูตา  เม็ตเต ทาวลีย์  กริฟฟ์  เบนสัน บูน  โซเฟีย อิเซลลา  ฮอลลี ฮัมเบอร์สโตน  สุกิ วอเตอร์เฮาส์  เมซี ปีเตอร์ส  เรย์ 
ผู้เข้าร่วม: 10.1 ล้าน
บ็อกซ์ออฟฟิศ: 2.077 พันล้านดอลลาร์สหรัฐ
เว็บไซต์: tstheerastour.taylorswift.com
ลำดับคอนเสิร์ตของเทย์เลอร์ สวิฟต์
 เรพิวเทชันสเตเดียมทัวร์  (2018)  ดิเอราส์ทัวร์  (2023–2024)   
ดิเอราส์ทัวร์ (อังกฤษ: The Eras Tour) เป็นคอนเสิร์ตทัวร์ที่ 6 ของนักร้องนักแต่งเพลงชาวอเมริกัน เทย์เลอร์ สวิฟต์ เธออธิบายว่าเป็นการเดินทางผ่าน "ยุคดนตรี" ทั้งหมดของเธอ ดิเอราส์ทัวร์เป็นการแสดงดนตรีจากผลงานสตูดิโออัลบั้มทั้งหมดของสวิฟต์ รวมไปถึงผลงานล่าสุด มิดไนส์ (2022) และอัลบั้มที่ยังไม่เคยได้ออกทัวร์เนื่องจากการระบาดของโควิด-19 : เลิฟเวอร์ (2019) โฟล์กลอร์ (2020) และเอฟเวอร์มอร์ (2020) นับว่าเป็นการแสดงที่สนามกีฬาเป็นครั้งที่สองถัดจากเรพิวเทชันสเตเดียมทัวร์ ในปี 2018
โดยจะเริ่มจัดครั้งแรกในวันที่ 17 มีนาคม ค.ศ. 2023 ในเกล็นเดล รัฐแอริโซนา และสิ้นสุดในวันที่ 8 ธันวาคม ค.ศ. 2024 ในแวนคูเวอร์ ประเทศแคนาดา ใช้เวลาในการแสดงรวมทั้งหมดกว่าสามชั่วโมง จากรายการเพลงทั้งหมด 44 เพลง ซึ่งแบ่งออกเป็น 10 การแสดงที่แตกต่างกันโดยอิงจากแนวคิดและรูปแบบจากผลงานสตูดิโออัลบั้มของสวิฟต์ โดยการแสดงได้รับเสียงชื่นชมอย่างเป็นเอกฉันท์ในการวางแนวคิด การผลิต ความสวยงาม และความเป็นนักดนตรี เสียงร้อง เสน่ห์ ความแข็งแกร่ง และความเก่งกาจของสวิฟต์ในฐานะผู้ให้ความบันเทิง
ปรากฏการณ์ความต้องการตั๋วอย่างไม่เคยเป็นที่ไหนมาก่อนของดิเอราส์ทัวร์ พบว่ามีผู้ลงทะเบียนมากกว่า 3.5 ล้านคน บนโปรแกรมการขายตั๋วล่วงหน้าของทิกเก็ตมาสเตอร์ในสหรัฐ แม้ว่าเว็บไซต์ของแพลตฟอร์มจะล่มทันทีหลังจากเปิดขายล่วงหน้าในวันที่ 15 พฤศจิกายน ค.ศ. 2022 แต่ตั๋วทัวร์คอนเสิร์ตขายได้มากกว่า 2.4 ล้านใบในวันนั้น ทำลายสถิติบัตรคอนเสิร์ตที่ศิลปินขายมากที่สุดในวันเดียว อย่างไรก็ตามทิกเก็ตมาสเตอร์ได้รับการวิพากษ์วิจารณ์ถึงปัญหาการจำหน่ายและการผูกขาดภายในธุรกิจการแสดงคอนเสิร์ต จนนำไปสู่การพิจารณาทางการเมือง นักข่าวได้อธิบายถึงปรากฏการณ์นี้ว่าเป็นกิจกรรมที่แสดงให้เห็นถึงผลวัฒนธรรมประชานิยม สื่อสังคมและเศรษฐกิจของสวิฟต์
สวิฟต์ได้ประกาศและออกผลงานต่าง ๆ ในระหว่างการทัวร์ ได้แก่ อัลบั้มที่บันทึกเสียงใหม่ สปีกนาว (เทย์เลอร์เวอร์ชัน) และ 1989 (เทย์เลอร์เวอร์ชัน) รวมไปถึงมิวสิกวิดีโอสำหรับ "คาร์มา" และ "ไอแคนซียู" อัลบั้ม มิดไนส์ เวอร์ชันขยาย และสตูดิโอที่สิบเอ็ดอัลบั้ม เดอะทอร์เชอด์โพอิตส์ดีพาร์ตเมนต์ (2024) และการประกาศให้เพลง "ครูเอลซัมเมอร์" เป็นซิงเกิล ภาพยนตร์คอนเสิร์ตเข้าฉายในโรงภาพยนตร์ทั่วโลกในวันที่ 13 ตุลาคม ค.ศ. 2023 ได้รับเสียงวิพากษ์วิจารณ์และกลายเป็นภาพยนตร์คอนเสิร์ตที่ทำรายได้สูงสุดในประวัติศาสตร์
เบื้องหลัง

เทย์เลอร์ สวิฟต์เริ่มทัวร์เรพิวเทชันสเตเดียมทัวร์ ซึ่งเป็นคอนเสิร์ตทัวร์ครั้งที่ 5 ของเธอในปี 2018 เพื่อสนับสนุนสตูดิโออัลบั้มชุดที่ 6 เรพิวเทชัน (2017) โดยทำลายสถิติการทัวร์ในอเมริกาที่ทำรายได้สูงสุดในประวัติศาสตร์ การระบาดของไวรัสโควิด-19 ในปี 2020 ส่งผลให้สวิฟต์ต้องยกเลิกทัวร์คอนเสิร์ตครั้งที่ 6 ของเธอในชื่อเลิฟเวอร์เฟสต์ เพื่อสนับสนุนสตูดิโออัลบั้มชุดที่ 7 เลิฟเวอร์ (2019) ในช่วงเวลานั้นเธอได้ออกสตูดิโออัลบั้มสามชุด ได้แก่ โฟล์กลอร์ (2020), เอฟเวอร์มอร์ (2020) และ มิดไนส์ (2022); และสองอัลบั้มที่บันทึกเสียงใหม่ ได้แก่ เฟียร์เลส (เทย์เลอร์เวอร์ชัน) และ เรด (เทย์เลอร์เวอร์ชัน) ในปี 2021
การจำหน่ายบัตร

การจำหน่ายบัตรเข้าชมของคอนเสิร์ตดิเอราส์ทัวร์ได้รับการจัดการโดยตัวแทนจำหน่ายบัตรต่าง ๆ ทั่วโลก เช่น ทิกเก็ตมาสเตอร์ในหลายวันรอบการแสดง ซึ่งเกิดความต้องการที่สร้างสถิติใหม่อย่างที่ไม่เคยมีมาก่อน บัตรเข้าชมทุกสถานที่จำหน่ายหมดภายในไม่กี่ชั่วโมง ฝ่ายการขายเผชิญกับข้อผิดพลาดทางเทคนิคในหลายประเทศ มีการรายงานว่ามีการซื้อบัตรเข้าชมจำนวนมากโดยนักเก็งกำไรและบอตในสถานที่หลายแห่ง ส่งผลให้บัตรเข้าชมถูกแสดงบนแพลตฟอร์มการจำหน่ายต่อด้วยราคาที่สูงเกินไป สตับฮับได้ตั้งข้อสังเกตว่ายอดการจำหน่ายบัตรของดิเอราส์ทัวร์ "กำลังถูกติดตามว่าเป็นศิลปินที่ขายดีที่สุดที่ [พวกเขา] เคยเห็น"
การผลิต

ดิเอราส์ทัวร์ผลิตโดยเทย์เลอร์สวิฟต์ทัวริง ซึ่งเป็นบริษัทผู้ผลิตทัวร์ภายในของสวิฟต์เอง หนังสือพิมพ์เดอะวอลล์สตรีทเจอร์นัลรายงานว่า ทัวร์นี้เป็นหนึ่งในผลงานที่มีราคาแพงที่สุดและ "มีความทะเยอทะยานทางเทคนิคมากที่สุด" ของศตวรรษที่ 21 นิตยสารการออกแบบภายใน อาคิเทคเชอร์แรลไดเกสต์ ยกย่องการออกแบบฉากของทัวร์สวิฟต์ว่า "มีความทะเยอทะยานที่สุด" และยกย่องด้านการสร้างโลก
ภาพยนตร์

บทความหลัก: เทย์เลอร์ สวิฟต์: ดิเอราส์ทัวร์
เมื่อวันที่ 31 สิงหาคม ค.ศ. 2023 สวิฟต์ได้เปิดตัวภาพยนตร์คอนเสิร์ตที่ผลิตเองเรื่อง เทย์เลอร์ สวิฟต์: ดิเอราส์ทัวร์ กำกับโดยแซม เวนช์ ออกฉายในโรงภาพยนตร์ทั่วโลก สวิฟต์ได้ร่วมมือกับโรงภาพยนตร์โดยตรงในการเคลื่อนไหวอย่างที่ไม่เคยมีมาก่อน เพื่อจัดจำหน่ายและจัดแสดงภาพยนตร์เรื่องนี้ แทนที่จะเป็นสตูดิโอถ่ายทำภาพยนตร์รายใหญ่ กลายเป็นภาพยนตร์คอนเสิร์ตที่ทำรายได้สูงสุดตลอดกาล
รางวัล

| ปี | รางวัล | สาขา | ผล | อ้างอิง |
| --- | --- | --- | --- | --- |
| 2023 | เอ็มทีวีวิดีโอมิวสิกอะวอดส์ | การแสดงแห่งฤดูร้อน | ชนะ |  |
| 2023 | บันทึกสถิติโลกกินเนสส์ | ทัวร์ดนตรีที่ทำรายได้มากที่สุด | ชนะ |  |
| 2023 | บันทึกสถิติโลกกินเนสส์ | ทัวร์ดนตรีที่ทำรายได้มากที่สุดโดยศิลปินหญิง | ชนะ |  |
| 2023 | บันทึกสถิติโลกกินเนสส์ | ทัวร์ดนตรีที่ทำรายได้มากที่สุดในรอบปีเดียว | ชนะ |  |
| 2023 | บันทึกสถิติโลกกินเนสส์ | ทัวร์ดนตรีที่ทำรายได้มากที่สุดโดยศิลปินหญิง (2023) | ชนะ |  |
| 2023 | บันทึกสถิติโลกกินเนสส์ | ทัวร์ดนตรีที่ทำรายได้มากที่สุดโดยศิลปินเดี่ยว | ชนะ |  |
| 2023 | บันทึกสถิติโลกกินเนสส์ | ทัวร์ดนตรีที่ทำรายได้มากที่สุดต่อคอนเสิร์ตโดยศิลปินหญิง | ชนะ |  |
| 2024 | พีเพิลส์ชอยซ์อะวอดส์ | คอนเสิร์ตทัวร์แห่งปี | ชนะ |  |
| 2024 | โพลสตาร์ อะวอดส์ | สาขาทัวร์แห่งปี | ชนะ |  |
| 2024 | โพลสตาร์ อะวอดส์ | ป็อปทัวร์แห่งปี | เสนอชื่อเข้าชิง |  |
| 2024 | โพลสตาร์ อะวอดส์ | ความร่วมมือกับแบรนด์/แคมเปญถ่ายทอดสดแห่งปี | ชนะ |  |
| 2024 | โพลสตาร์ อะวอดส์ | ผู้สนับสนุน/แขกรับเชิญพิเศษแห่งปี | เสนอชื่อเข้าชิง |  |
| 2024 | ไอฮาร์ตเรดิโอมิวสิกอะวอดส์ | สไตล์ทัวร์ที่โปรดปราน | ชนะ |  |
| 2024 | ไอฮาร์ตเรดิโอมิวสิกอะวอดส์ | ทัวร์แห่งปี | ชนะ |  |
รายการเพลง > มีนาคม 2023 ถึงมีนาคม 2024

รายการต่อไปนี้มาจากคอนเสิร์ตในวันที่ 17 มีนาคม ค.ศ. 2023 ในเกลนเดล รัฐแอริโซนา ; ไม่ได้มีจุดประสงค์เพื่อแสดงถึงการแสดงทั้งหมดของทัวร์
| 0 | 1 | 2 |
| --- | --- | --- |
|  องก์ที่ 1: เลิฟเวอร์ "Miss Americana & the Heartbreak Prince"  "Cruel Summer"  "The Man"  "You Need to Calm Down"  "Lover"  "The Archer" องก์ที่ 2: เฟียร์เลส  "Fearless"   "You Belong with Me"  "Love Story" องก์ที่ 3: เอฟเวอร์มอร์ "'Tis the Damn Season"  "Willow"  "Marjorie"  "Champagne Problems"  "Tolerate It" |  องก์ที่ 4: เรพิวเทชัน "...Ready for It?"  "Delicate"  "Don't Blame Me"  "Look What You Made Me Do" องก์ที่ 5: สปีกนาว "Enchanted" องก์ที่ 6: เรด "22"  "We Are Never Ever Getting Back Together"  "I Knew You Were Trouble"  "All Too Well (10 Minute Version)" องก์ที่ 7: โฟล์กลอร์  "Seven" (spoken interlude) / "Invisible String"  "Betty"  "The Last Great American Dynasty"  "August"  "Illicit Affairs"  "My Tears Ricochet"  "Cardigan" |  องก์ที่ 8: 1989 "Style"  "Blank Space"  "Shake It Off"  "Wildest Dreams"  "Bad Blood" องก์ที่ 9: การแสดงอะคูสติก  เพลงเซอร์ไพรส์กีตาร์  เพลงเซอร์ไพรส์เปียโน องก์ที่ 10: มิดไนส์ "Lavender Haze"  "Anti-Hero"  "Midnight Rain"  "Vigilante Shit"  "Bejeweled"  "Mastermind"  "Karma"   |
รายการเพลง > มีนาคม 2023 ถึงมีนาคม 2024 > การเปลี่ยนแปลง

เพลง "The 1" แทนที่เพลง "Invisible String" โดยเริ่มจากการแสดงในเมืองอาร์ลิงตัน ยกเว้นในการแสดงที่แนชวิลล์ในครั้งที่สอง ซึ่งสวิฟต์แสดงเพลง "Invisible String" เพื่อเป็นเกียรติแก่ม้านั่งที่สวนเซ็นเทนเนียลพาร์กซึ่งทำขึ้นเพื่ออุทิศให้กับเธอ
มีการเพิ่มเพลง "Nothing New" ก่อนเพลง "All Too Well (10 Minute Version)" ในรายการที่เปิดโดยฟีบี บริดเจอรส์ ซึ่งแสดงเพลงร่วมกับสวิฟต์
มีการเพิ่มเพลง "Long Live" หลังจากแสดงเพลง "Enchanted" ซึ่งเป็นส่วนหนึ่งของการแสดงในอัลบั้ม สปีกนาว หลังจากการเปิดตัวอัลบั้ม สปีกนาว (เทย์เลอร์เวอร์ชัน) โดยเริ่มจากการแสดงในแคนซัสซิตี
เพลง "No Body, No Crime" แทนที่เพลง "'Tis the Damn Season" ในการแสดงที่เปิดโดยไฮม์ ซึ่งแสดงเพลงนี้ร่วมกับสวิฟต์
รายการเพลง > พฤษภาคม 2024 เป็นต้นไป

รายการต่อไปนี้มาจากการแสดงครั้งแรกของทัวร์หลังจากการปรับเปลี่ยนในรายการแสดง (วันที่ 9 พฤษภาคม ค.ศ. 2024 ในนองแตร์) เพื่อรองรับสตูดิโออัลบั้มที่เพิ่งออกใหม่ของสวิฟต์ เดอะทอร์เชอด์โพอิตส์ดีพาร์ตเมนต์
| 0 | 1 | 2 |
| --- | --- | --- |
|  องก์ที่ 1 – เลิฟเวอร์ "Miss Americana & the Heartbreak Prince"  "Cruel Summer"  "The Man"  "You Need to Calm Down"  "Lover" องก์ที่ 2 – เฟียร์เลส  "Fearless"  "You Belong with Me"  "Love Story" องก์ที่ 3 – เรด "22"  "We Are Never Ever Getting Back Together"  "I Knew You Were Trouble"  "All Too Well (10 Minute Version)" องก์ที่ 4 – สปีกนาว "Enchanted" |  องก์ที่ 5 – เรพิวเทชัน "...Ready for It?"  "Delicate"  "Don't Blame Me"  "Look What You Made Me Do" องก์ที่ 6 – โฟล์กลอร์ และ เอฟเวอร์มอร์ "Cardigan"  "Betty"  "Champagne Problems"  "August"  "Illicit Affairs"  "My Tears Ricochet"  "Marjorie"  "Willow" องก์ที่ 7 – 1989 "Style"  "Blank Space"  "Shake It Off"  "Wildest Dreams"  "Bad Blood" |  องก์ที่ 8 – เดอะทอร์เชอด์โพอิตส์ดีพาร์ตเมนต์ "But Daddy I Love Him"  "So High School"  "Who's Afraid of Little Old Me?"  "Down Bad"  "Fortnight"  "The Smallest Man Who Ever Lived"  "I Can Do It with a Broken Heart" องก์ที่ 9 – การแสดงอะคูสติก  เพลงเซอร์ไพรส์กีตาร์  เพลงเซอร์ไพรส์เปียโน องก์ที่ 10 – มิดไนส์ "Lavender Haze"  "Anti-Hero"  "Midnight Rain"  "Vigilante Shit"  "Bejeweled"  "Mastermind"  "Karma"   |
รายการเพลง > พฤษภาคม 2024 เป็นต้นไป > การเปลี่ยนแปลง

ในรอบการแสดงที่ 8 ของคอนเสิร์ตที่ลอนดอน วันอังคารที่ 20 สิงหาคม ค.ศ. 2024 สวิฟต์แสดงเพลง "Florida!!!" ร่วมกับ ฟลอเรนซ์ เวลช์ จาก ฟลอเรนซ์แอนด์เดอะแมชชีน หลังแสดงเพลง "So High School" จบ
รายการเพลง > เพลงเซอร์ไพรส์

สวิฟต์ทำการแสดงสองเพลงจากรายชื่อผลงานของเธอในแต่ละการแสดงเป็น "เพลงเซอร์ไพรส์" ซึ่งอยู่ในองก์ที่เก้า โดยเพลงแรกเล่นด้วยกีตาร์อะคูสติก และเพลงที่สองเล่นโดยเปียโน
แหล่งข้อมูลอื่น

เว็บไซต์อย่างเป็นทางการของดิเอราส์ทัวร์
| ด ค กเทย์เลอร์ สวิฟต์ |
| --- | --- |
 อัลบั้ม  ซิงเกิล  รางวัลและการเข้าชิง  การแสดงสด  เพลง  วิดีโอ  อิทธิผลทางวัฒนธรรม 
สตูดิโออัลบั้ม:  เทย์เลอร์ สวิฟต์  เฟียร์เลส  สปีกนาว  เรด  1989  เรพิวเทชัน  เลิฟเวอร์  โฟล์กลอร์  เอฟเวอร์มอร์  มิดไนส์  เดอะทอร์เชอด์โพอิตส์ดีพาร์ตเมนต์ 
บันทึกเสียงใหม่:  เฟียร์เลส (เทย์เลอร์เวอร์ชัน)  เรด (เทย์เลอร์เวอร์ชัน)  สปีกนาว (เทย์เลอร์เวอร์ชัน)  1989 (เทย์เลอร์เวอร์ชัน) 
อีพี:  เดอะเทย์เลอร์ สวิฟต์ฮอลลิเดย์คอลเล็กชัน  บิวตีฟูลอายส์ 
อัลบั้มบันทึกการแสดงสด:  สปีกนาว: เวิลด์ทัวร์ไลฟ์  ไลฟ์ฟรอมเคลียร์แชนแนลสตริป 2008  เลิฟเวอร์ (ไลฟ์ฟรอมปารีส) 
คอนเสิร์ตทัวร์:  เฟียร์เลสทัวร์  สปีกนาวเวิลด์ทัวร์  เดอะเรดทัวร์  เดอะ 1989 เวิลด์ทัวร์  เรพิวเทชันสเตเดียมทัวร์  ดิเอราส์ทัวร์ 
ภาพยนตร์:  มิสอเมริกานา  โฟล์กลอร์: เดอะลองพอนด์สตูดิโอเซสชันส์  ออลทูเวล: เดอะชอร์ตฟิล์ม  เทย์เลอร์ สวิฟต์: ดิเอราส์ทัวร์ 
ครอบครัว:  ออสติน สวิฟต์ (น้องชาย)  มาร์จอรี ฟินเลย์ (ยาย) 
มรดก:  สวิฟตี  อิทธิผลของดิเอราส์ทัวร์  คดีล่วงละเมิดทางเพศ  กรณีข้อพิพาทสิทธิ์การถือครองเพลง  กรณีข้อพิพาททิกเก็ตมาสเตอร์ 
บทความที่เกี่ยวข้อง:  บอมบาลูรินา  ซิตีออฟเลิฟเวอร์  ไฮวอตช์  แนนนาเรีย สวิฟเต  โอลิเวีย เบนสัน  เทย์เลอร์สวิฟต์โปรดักชัน  แซมมวลโกลด์วินเอสเตต  สวิฟต์ออนซีเคียวริตี 
  หมวดหมู่:เทย์เลอร์ สวิฟต์ 
เทย์เลอร์ สวิฟต์ขณะทำการแสดงในเรพิวเทชันสเตเดียมทัวร์ (2018) คอนเสิร์ตทัวร์ในอเมริกาเหนือที่ทำรายได้สูงสุด
ข้อเสนอการควบรวมกิจการของสกายแดนซ์มีเดียและพาราเมาต์โกลบอล

| --- | --- |

ผู้ริเริ่ม: สกายแดนซ์มีเดีย
เป้าหมาย: พาราเมาต์โกลบอล
ประเภท: ควบรวมกิจการ
ค่าใช้จ่าย: 8 พันล้านดอลลาร์สหรัฐ
เริ่มต้น: 7 กรกฎาคม 2024
วันที่ 7 กรกฎาคม 2024 สกายแดนซ์มีเดีย และพาราเมาต์โกลบอล ประกาศข้อตกลงควบรวมกิจการอย่างเป็นทางการ มูลค่า 8 พันล้านดอลลาร์สหรัฐ โดยจะก่อตั้งบริษัทใหม่ในชื่อ "นิวพาราเมาต์" สัญญาประเมินค่าบริษัทใหม่ที่ก่อตั้งขึ้นที่ประมาณ 28 พันล้านดอลลาร์ คาดว่าการทำธุรกรรมครั้งนี้จะเสร็จสิ้นภายในฤดูใบไม้ผลิ 2025
ในปี 2024 บริษัทพาราเมาต์โกลบอลเผชิญกับปัญหาหนี้สินและความท้าทายในการแข่งขันในอุตสาหกรรมบันเทิง ส่งผลให้บริษัทเนชันนัล อะมิวส์เมนท์ ซึ่งเป็นบริษัทแม่ของพาราเมาต์ ตัดสินใจมองหาโอกาสในการควบรวมกิจการหรือเข้าซื้อกิจการเพื่อเสริมสร้างความแข็งแกร่งให้กับพาราเมา์โกลบอล บริษัทชั้นนำหลายแห่งอาทิ โซนี่พิคเจอร์ส, วอร์เนอร์บราเธอส์ดิสคัฟเวอรี, อะพอลโลโกลบอลแมเนจเมนท์, อัลเลนมีเดียกรุป และสกายแดนซ์มีเดีย แสดงความสนใจในการศึกษาความเป็นไปได้ของการเป็นพันธมิตรทางธุรกิจหรือซื้อกิจการ หลังจากความพยายามครั้งแรกในการทำข้อตกลงควบรวมกิจการกับสกายแดนซ์ พาราเมาต์กับสกายแดนซ์ ยกเลิกแผนควบรวมกิจการ เนื่องจากการเจรจาไม่บรรลุข้อตกลง เมื่อวันที่ 11 มิถุนายน หลังจากหยุดพักการเจรจา ได้มีการกลับมาเจรจาอีกครั้ง โดยสกายแดนซ์มีเดียได้บรรลุข้อตกลงเบื้องต้นในการเข้าซื้อเนชันนัล อะมิวส์เมนท์ บริษัทแม่ของพาราเมาต์โกลบอลเมื่อวันที่ 2 กรกฎาคม และควบรวมกิจการกับพาราเมาต์โกลบอลก่อตั้งเป็นบริษัทใหม่ในชื่อ "นิวพาราเมาต์" ทั้งนี้ หลังจากการควบรวมกิจการสิ้นสุดลง เดวิด เอลลิสัน ซีอีโอของสกายแดนซ์ จะเป็นประธานและซีอีโอของบริษัทใหม่ที่เกิดจากการควบรวมนี้
ก่อนหน้าการควบรวมกิจการ ทั้งสองบริษัทได้ร่วมอำนวยการสร้างภาพยนตร์แฟรนไชส์ต่าง ๆ เช่น ท็อปกัน (ฟ้าเหนือฟ้า และ มาเวอริค), มิชชั่น:อิมพอสซิเบิ้ล, ทรานส์ฟอร์เมอร์ส (ร่วมกับฮาสโบร) และสตาร์ เทรค เป็นต้น ทั้งนี้ หลังการควบรวมกิจการ สกายแดนซ์จะสามารถขยายธุรกิจที่หลากหลายขึ้น ซึ่งรวมถึงสถานีโทรทัศน์ซีบีเอส, เอ็มทีวี และนิคคาโลเดียน
เบื้องหลัง

พาราเมาต์โกลบอล เผชิญกับความท้าทายทางการเงินที่สำคัญ ดังนี้ การสูญเสียรายได้ในธุรกิจสตรีมมิ่ง, การลดลงของจำนวนผู้ชมในเครือข่ายเคเบิล และเผชิญปัญหาจากการจัดการหนี้สิน ชาริ เรดสโตน ประธานของเนชันนัล อะมิวส์เมนท์ บริษัทแม่ของพาราเมาต์โกลบอล สนใจขายหุ้นส่วนใหญ่ที่เธอถือครองในพาราเมาต์โกลบอล เพื่อแบ่งเบาภาระงานในการบริหารจัดการบริษัท เรดสโตนให้ความสำคัญอย่างยิ่งกับการรักษาความสมบูรณ์ของทรัพย์สินของพาราเมาต์โกลบอล
การ์เมโล กอนซาเลซ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  การ์เมโล โฆเซ กอนซาเลซ ฆิเมเนซ
วันเกิด:   (1983-07-09) 9 กรกฎาคม ค.ศ. 1983 (41 ปี)
สถานที่เกิด:  ลัสปัลมัส, สเปน
ส่วนสูง:  1.80 m (5 ft 11 in)
ตำแหน่ง:  กองกลาง
สโมสรเยาวชน
:  ลาซปลามาซ
สโมสรอาชีพ*
| ปี |  ทีม |  ลงเล่น |  (ประตู) |
| 2000–2001 |  ลาซปลามาซ เบ |   |   |
| 2001–2005 |  ลาซปลามาซ |  120 |  (14) |
| 2005–2006 |  เลบันเต |  37 |  (5) |
| 2007 |  เอร์กูเลส |  19 |  (1) |
| 2007–2008 |  นูมานเซีย |  38 |  (7) |
| 2008–2013 |  สปอร์ติงเดคีคอน |  91 |  (7) |
| 2013–2014 |  บุรีรัมย์ ยูไนเต็ด |  50 |  (36) |
| 2015–2016 |  สุพรรณบุรี เอฟซี |  31 |  (10) |
ทีมชาติ
| 2000 |  สเปน ยู16 |  5 |  (2) |
| 2001 |  สเปน ยู17 |  4 |  (0) |
| 2001–2002 |  สเปน ยู19 |  9 |  (5) |
| 2003 |  สเปน ยู20 |  1 |  (0) |
| 2004 |  สเปน ยู21 |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 13 กุมภาพันธ์ 2013
การ์เมโล โฆเซ กอนซาเลซ ฆิเมเนซ (สเปน: Carmelo José González Jiménez) หรือ การ์เมโล กอนซาเลซ เกิดเมื่อวันที่ 9 กรกฎาคม พ.ศ. 2526 เป็นนักฟุตบอลชาวสเปน ในตำแหน่งกองกลาง เคยเล่นให้กับ บุรีรัมย์ ยูไนเต็ด และ สุพรรณบุรี เอฟซีในไทยพรีเมียร์ลีก
รางวัลที่ได้รับ

พ.ศ. 2557 : รางวัลดาวซัลโว ไทยพรีเมียร์ลีก 2556 - งานฟุตบอลสยามโกลเด้นบอล ครั้งที่ 4
แหล่งข้อมูลอื่น

Sporting Gijón official profile เก็บถาวร 2013-03-15 ที่ เวย์แบ็กแมชชีน (สเปน)
BDFutbol profile
Futbolme profile (สเปน)
Transfermarkt profile
ESPN Soccernet stats เก็บถาวร 2010-02-04 ที่ เวย์แบ็กแมชชีน
| ด ค กผู้ทำประตูสูงสุดในไทยลีก |
| --- | --- |
 2539: อัมพร  2540: วรวุฒิ  2541: รณชัย  2542: สุธี  2543: สุธี  2544–45: วรวุฒิ, ปิติพงษ์  2545–46: ศรายุทธ  2546–47: วิมล  2547–48: ศุภกิจ, ศรายุทธ  2549: พิพัฒน์  2550: ฟาเบียโน  2551: อานนท์  2552: อานนท์  2553: ทาคาม  2554: โอฮานด์ซา  2555: ธีรศิลป์, เคลย์ตง  2556: กอนซาเลซ  2557: เอเบร์ชี  2558: จีโอกู  2559: เคลย์ตง  2560: บอสโควิช  2561: จีโอกู  2562: ดูมบูยา  2563–64: ทาร์เดลี  2564–65: ซูวาริส  2565–66: ศุภชัย  2566–67: ศุภชัย
ขบวนการผู้กล้าไดโนเสาร์ เคียวริวเจอร์ เดอะมูวี่ บทเพลงแห่งความกล้ากาบูรินโจะ

| ขบวนการผู้กล้าไดโนเสาร์ เคียวริวเจอร์ เดอะมูวี่ บทเพลงแห่งความกล้ากาบูรินโจะ |
| --- | --- |
กำกับ: โกะอิชิ ซะกะโมะโตะ
เขียนบท: ริคุ ซันโจ
สร้างจาก: ขบวนการผู้กล้าไดโนเสาร์ เคียวริวเจอร์ โดย ซะบุโระ ยะสึเดะ
นักแสดงนำ: ริวเซย์ เรียว ไซโต ชูสุเกะ คินโจ ยามาโตะ ชิโอโนะ อากิฮาระ คอนโนะ อายูริ มารุยามะ อัทสึชิ
ผู้บรรยาย: Shigeru Chiba
ดนตรีประกอบ: โตะชิฮิโกะ ซะฮะช
บริษัทผู้สร้าง: โตเอะ 
วันฉาย:   3 สิงหาคม ค.ศ. 2013 (2013-08-03) 
ความยาว: 30 นาที
ประเทศ: ญี่ปุ่น
ภาษา: ญี่ปุ่น
ขบวนการผู้กล้าไดโนเสาร์ เคียวริวเจอร์ เดอะมูวี่ บทเพลงแห่งความกล้ากาบูรินโจะ (อังกฤษ: Zyuden Sentai Kyoryuger: Gaburincho of Music ญี่ปุ่น: 劇場版 獣電戦隊キョウリュウジャー GABURINCHO OF MUSIC; โรมาจิ: Gekijōban Jūden Sentai Kyōryūjā Gaburincho Obu Myūjikku) เป็นภาพยนตร์ชุดซูเปอร์เซ็นไตซีรีส์จากทีวีซีรีส์เรื่องขบวนการผู้กล้าไดโนเสาร์ เคียวริวเจอร์ ผลิตโดยบริษัทโตเอะ เข้าฉายในประเทศญี่ปุ่นเมื่อวันที่ 3 สิงหาคม ค.ศ. 2013 ควบคู่กับ มาสค์ไรเดอร์วิซาร์ด เดอะมูวี่ ศึกพิชิตโลกเวทมนตร์
จูเด็นจิ

| รายชื่อจูเด็นจิที่ปรากฏเฉพาะในเรื่อง> No..No. | รายชื่อจูเด็นจิที่ปรากฏเฉพาะในเรื่อง> ชื่อจูเด็นจิ.ชื่อจูเด็นจิ | รายชื่อจูเด็นจิที่ปรากฏเฉพาะในเรื่อง> ต้นแบบ.ต้นแบบ | รายชื่อจูเด็นจิที่ปรากฏเฉพาะในเรื่อง> ความสามารถ.ผู้แปลงร่าง | รายชื่อจูเด็นจิที่ปรากฏเฉพาะในเรื่อง> ความสามารถ.อัญเชิญ | รายชื่อจูเด็นจิที่ปรากฏเฉพาะในเรื่อง> ความสามารถ.อื่นๆ |
| --- | --- | --- | --- | --- | --- |
| 00 | โทบาสปิโน (TOBASPINO) | สไปโนซอรัส |  | โทบาสปิโน |  |
| D | เดธริวเจอร์ (TOBASPINO) | สไปโนซอรัส | เดธริวเจอร์ |  |  |
| W | กาบุรุอาร์มออน กาบุทีร่า (GABUTYRA GABUTYRA) | ไทรันโนซอรัส | เคียวริวเรด กาบุรุอาร์ม ออน |  |  |
ความเอนเอียงโดยการมองในแง่ดี

ความเอนเอียงโดยการมอง (ความเสี่ยงของตน) ในแง่ดี 
หรือ ความเอนเอียงโดยสุทรรศนนิยม
(อังกฤษ: optimism bias) หรือเรียกในภาษาอังกฤษว่า  unrealistic optimism (การมองในแง่ดีแบบเป็นไปไม่ได้) หรือ comparative optimism (การมองในแง่ดีเชิงเปรียบเทียบ) เป็นความเอนเอียงที่เป็นเหตุให้เราเชื่อว่า  เรามีโอกาสที่จะประสบเหตุการณ์เลวร้ายน้อยกว่าคนอื่น
มีองค์ประกอบ 4 อย่างที่ทำให้เกิดความเอนเอียงนี้คือ
ความต้องการ
กลไกทางประชาน
ข้อมูลที่เรามีเกี่ยวกับตนและคนอื่น
อารมณ์โดยทั่ว ๆ ไป
ความเอนเอียงนี้จะเห็นได้ในสถานการณ์หลายอย่าง  ยกตัวอย่างเช่น
เราเชื่อว่าเรามีโอกาสน้อยกว่าที่จะประสบอาชญากรรม
คนสูบบุหรี่เชื่อว่า  ตนมีโอกาสที่จะเกิดโรคมะเร็งปอดน้อยกว่าคนสูบบุหรี่อื่น ๆ หรือคนที่ดื่มแอลกอฮอล์เป็นประจำก็คิดว่าตนเองคงจะไม่เป็นตับแข็ง มะเร็งตับ หรือเกิดอุบัติเหตุจากการดื่มเกินขนาดจนเมา
คนที่เล่นบันจีจัมพ์เป็นครั้งแรกเชื่อว่าตนมีโอกาสที่จะได้รับบาดเจ็บน้อยกว่าคนอื่น
หรือว่าผู้ซื้อขายหุ้นคิดว่า  ตนมีโอกาสเสี่ยงต่อการขาดทุนในตลาดขายหุ้นน้อยกว่าคนอื่น
แม้ว่าความเอนเอียงนี้อาจจะเกิดขึ้นทั้งในเหตุการณ์เชิงบวก  เช่นเชื่อว่าตนเองมีความสำเร็จทางการเงินดีกว่าคนอื่น
และทั้งเหตุการณ์เลวร้าย  เช่นเชื่อว่าตนมีโอกาสน้อยกว่าที่จะติดเหล้า
แต่ว่างานวิจัยและหลักฐานทางวิทยาศาสตร์โดยมากแสดงว่า  ความเอนเอียงนี้มีกำลังมากกว่าในเหตุการณ์เลวร้าย 
ความเอนเอียงนี้มีผลแตกต่างกันในเหตุการณ์เชิงบวกและลบ
ความเอนเอียงในเหตุการณ์เชิงบวกมักจะนำไปสู่ความสุขและความมั่นใจ
ความเอนเอียงในเหตุการณ์เลวร้ายจะนำไปสู่ความเสี่ยงที่สูงยิ่งขึ้นที่จะประสบกับเหตุการณ์นั้น
เช่นการมีพฤติกรรมเสี่ยงและไม่ทำการป้องกัน
การวัด

ความเอนเอียงนี้มักจะวัดโดยตัวกำหนดความเสี่ยงสองอย่าง คือ
ความเสี่ยงสัมบูรณ์ (absolute risk) เป็นการเปรียบเทียบการประเมินตนว่ามีโอกาสจะประสบเหตุการณ์เลวร้าย  กับโอกาสจริง ๆ ที่ตนจะประสบ (คือเปรียบเทียบกับโอกาสที่ตนมีจริง ๆ)
ความเสี่ยงเปรียบเทียบ (comparative risk) เป็นการเปรียบเทียบการประเมินความเสี่ยงของตนว่าจะประสบเหตุการณ์เลวร้าย  กับความเสี่ยงที่ตนประเมินผู้อื่นที่อยู่ในวัยและเพศเดียวกันเป็นต้นว่าจะประสบเหตุการณ์อย่างเดียวกัน
มีปัญหาหลายอย่างในการวัดค่าสัมบูรณ์เพราะว่ายากมากที่จะกำหนดสถิติความเสี่ยงจริง ๆ ของคน ๆ หนึ่ง 
ดังนั้น  การวัดค่าในงานวิจัยมักจะเป็นแบบเปรียบเทียบ  โดยเปรียบเทียบตนเองกับผู้อื่น  ไม่ว่าจะเป็นการเปรียบเทียบโดยตรงหรือโดยอ้อม 
การเปรียบเทียบโดยตรงจะถามว่าตนมีโอกาสเสี่ยงในการประสบเหตุการณ์หนึ่ง ๆ น้อยกว่า มากกว่า หรือเท่ากับคนอื่น ๆ 
ในขณะที่การเปรียบเทียบโดยอ้อมจะเป็นการประเมินทั้งความเสี่ยงของตนในการประสบเหตุการณ์  และความเสี่ยงของคนอื่นในการประสบเหตุการณ์อย่างเดียวกัน
หลังจากที่ได้ค่าประเมินต่าง ๆ นักวิจัยจะกำหนดว่ามีความแตกต่างกันหรือไม่
ระหว่างค่าประเมินความเสี่ยงต่าง ๆ โดยเฉลี่ยของบุคคล  เทียบกับค่าประเมินความเสี่ยงเฉลี่ยของบุคคลอื่น (ที่อยู่ในวัยและเพศเดียวกันเป็นต้น)
โดยทั่ว ๆ ไปแล้ว  ในเหตุการณ์เลวร้าย  ค่าประเมินความเสี่ยงเฉลี่ยของบุคคลจะต่ำกว่าค่าประเมินความเสี่ยงที่ให้กับคนอื่น 
ซึ่งใช้เป็นหลักฐานว่ามีความเอนเอียงนี้
ความเอนเอียงนี้สามารถกำหนดได้ในระดับกลุ่มเท่านั้น  เพราะค่าประเมินเชิงบวกเทียบกับคน ๆ เดียวอาจจะถูกต้องตามความเป็นจริง 
นอกจากนั้นแล้ว  ยังมีปัญหาอื่น ๆ เกี่ยวกับการวัดค่าความเสี่ยง  เพราะว่ายากที่จะกำหนดว่า  ใครมองในแง่ดี  ใครมองถูกต้องตามความเป็นจริง  และใครมองในแง่ร้าย 
มีงานวิจัยที่เสนอว่า  ความเอนเอียงมาจากการประเมินค่าความเสี่ยงของกลุ่มเปรียบเทียบเกินความจริง  ไม่ใช่เป็นการประเมินค่าเสี่ยงของตนต่ำเกินไป
องค์ประกอบ

องค์ประกอบที่นำไปสู่ความเอนเอียงนี้สามารถแยกออกเป็นสี่กลุ่ม คือ
ผลที่พึงประสงค์เมื่อมีการเปรียบเทียบ
กลไกทางประชาน
ข้อมูลที่เรามีเกี่ยวกับตนและคนอื่น
อารมณ์โดยทั่ว ๆ ไป
ซึ่งจะอธิบายต่อไป